Document ID: 31996R0260

Uredba Komisije (ES) št. 260/96
z dne 12. februarja 1996
o spremembi uredb v sektorju sladkorja, ki so pred 1. februarjem 1995 določale nekatere zneske, katerih vrednost v ekujih je bila prilagojena zaradi odprave korekcijskega faktorja za kmetijski menjalni tečaj
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki se uporabljajo za namene skupne kmetijske politike [1], kakor je bila nazadnje spremenjena z Uredbo (ES) št. 150/95 [2], in zlasti člena 13(1) Uredbe,
ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [3], kakor je bila nazadnje spremenjena z Uredbo (ES) št. 1101/95 [4], in zlasti tretjega pododstavka člena 12 Uredbe,
ker je bila z veljavnostjo od 1. februarja 1995 vrednost v ekujih za nekatere cene in zneske spremenjena v skladu s členom 13(2) Uredbe (EGS) št. 3813/92, da bi se izničili učinki odprave korekcijskega faktorja 1,207509, ki se je uporabljal do 31. januarja 1995 za menjalne tečaje v kmetijstvu; ker so nove vrednosti v ekujih za zadevne cene in zneske začele veljati 1. januarja 1995 v skladu s pravili, določenimi v členu 13(2) Uredbe (EGS) št. 3813/92 in členu 18(1) Uredbe Komisije (EGS) št. 1068/93 z dne 30. aprila 1993 o podrobnih pravilih za določanje in uporabo kmetijskih menjalnih tečajev [5], kakor je bila nazadnje spremenjena z Uredbo (ES) št. 2853/95 [6];
ker je treba v skladu s členom 18(2) Uredbe (EGS) št. 1068/93, zato da bi se izognili zmedi in olajšali uporabo skupne kmetijske politike, nadomestiti vrednosti v ekujih za zadevne cene in zneske, navedene v uredbah, ki so začele veljati pred 1. februarjem 1995;
ker je treba zato, da bi olajšali upravljanje zadevnih ukrepov, za nekatere zneske v sektorju sladkorja predvideti zaokroževanje in zmanjšanje števila decimalnih mest iz člena 18(1) Uredbe (EGS) št. 1068/93;
ker je treba torej spremeniti naslednje uredbe:
1. Uredbo Sveta (EGS) št. 2049/69 [7], kakor je bila nazadnje spremenjena z Uredbo (EGS) št. 1640/73 [8];
2. Uredbo Sveta (EGS) št. 1789/81 [9], kakor je bila nazadnje spremenjena z Uredbo Komisije (ES) št. 2790/95 [10];
3. Uredbo Sveta (EGS) št. 1254/89 [11];
4. Uredbo Komisije (EGS) št. 784/68 [12];
5. Uredbo Komisije (EGS) št. 100/72 [13], kakor je bila nazadnje spremenjena z Uredbo (EGS) št. 3819/85 [14];
6. Uredbo Komisije (EGS) št. 258/72 [15];
7. Uredbo Komisije (EGS) št. 189/77 [16], kakor je bila spremenjena z Uredbo (EGS) št. 1920/81 [17];
8. Uredbo Komisije (EGS) št. 2103/77 [18], kakor je bila spremenjena z Uredbo (EGS) št. 3497/88 [19];
9. Uredbo Komisije (EGS) št. 1729/78 [20], kakor je bila nazadnje spremenjena z Uredbo (EGS) št. 464/91 [21];
10. Uredbo Komisije (EGS) št. 65/82 [22], kakor je bila nazadnje spremenjena z Uredbo (EGS) št. 1708/84 [23];
11. Uredbo Komisije (EGS) št. 1487/92 [24], kakor je bila spremenjena z Uredbo (EGS) št. 1713/93 [25];
12. Uredbo Komisije (EGS) št. 1488/92 [26], kakor je bila spremenjena z Uredbo (EGS) št. 1713/93;
13. Uredbo Komisije (EGS) št. 2177/92 [27], kakor je bila spremenjena z Uredbo (ES) št. 1714/95 [28];
14. Uredbo Komisije (EGS) št. 2627/93 [29];
ker so ukrepi, predvideni s to uredbo, v skladu z mnenjem Upravljalnega odbora za sladkor,
SPREJELA NASLEDNJO UREDBO:
Člen 1
Zaradi prilagoditve na podlagi člena 13(2) Uredbe (EGS) št. 3813/92 in člena 18(1) Uredbe (EGS) št. 1068/93, ki se uporablja od 1. februarja 1995, se nekateri zneski, izraženi v ekujih, v sektorju sladkorja spremenijo, kakor je navedeno v prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se za zneske iz stolpca 4 Priloge od datuma prve uporabe kmetijskega menjalnega tečaja, določenega 1. februarja 1995 ali po tem datumu, in za tiste iz stolpca 5 od datuma začetka veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. februarja 1996

Labels: 2
17
6